**Referat fra møte i FAU ved Møvig skole 16.01.24**

Til stede: 8b, 8d, 9a, 9b, 10a, 10b, 10c

Sak 1: *Godkjenning av innkalling og referat*

-Godkjent

Sak 2: *Klassene- noe nytt, hvordan fungerer klassene*

-Dugnadsarbeid går for det meste greit

-Vanskelig å rekruttere til trygghetsvakt

-Strever med å få foreldre til å gjennomføre sosiale arrangementer

Sak 3*: Dugnad -Oslotur og skoleball*

-Gjennomgang av foreslått infoskriv til skolen. Se vedlegg.

-Etter samtale med rektor støtter FAU en kost på 5000,- pr elev for skoletur og ball

-FAU og skolen må så raskt som mulig ta stilling til om neste års 8. trinn skal på Oslotur og eventuelt hva alternativt opplegg kan være.

Sak 4: *Trygghetsvakter*

-Vanskelig å få foreldre til å stille opp. Har foreløpig kun 1 foreldre til 19. januar.

Sak 5: *17.mai*

-Foreldrekontakter på 8.trinn er blitt innkalt til et første møte.

Sak 6. *Temakveld*

-Møvig skole har et samarbeid om felles temakveld med Fiskå og Karuss som er initiert av FAU ved Fiskå skole. Nytt arrangement er planlagt til våren. Forslag til tema som kan være aktuelle ved senere anledning: «Et skada bilde av hvordan sex er»- et foredrag med Benedicte Severinsen eller tema utenforskap.

Sak 7: Gjennomgang av referat fra SU og Skolemiljøutvalget

Sak 8: Eventuelt

-Forslag om å gjennomføre klesbyttedag for og av elevene.

Vedlegg:

**Innspill fra FAU informasjon om klassetur og ball**

Det er viktig at alle klassene får så lik informasjon om klasseturen som mulig. Videre må det informeres om at foreldreansvaret rundt klassetur og ball vil være selve dugnadsarbeidet, i tillegg til at x antall foreldre vil måtte delta på selve turen. Skolen har ansvar for program og gjennomføring av klassetur og ball. Elevene inkluderes i dette arbeidet.

For å få til dette foreslår FAU følgende:

**Informasjon på foreldremøte for kommende 8.trinns elever om våren:**

På foreldremøte for nye 8.trinns elever om våren bør den første informasjonen om klassetur komme. Det trengs ikke så mye informasjon her, men følgende bør inkluderes:

* Helt kort om hvordan turene har blitt gjennomført de siste årene (destinasjon og kort om innhold og evt. læringsutbytte).
* Det må også komme informasjon hva har vært kostnadsrammen, og informasjon om at dette er dugnadsbasert og at mer informasjon kommer på høstens foreldremøte.
* Pengene som samles inn på dugnadene skal dekke både skoletur og ball i 10.trinn.
* Pengene som samles inn, følger ikke eleven. Det vil si at dersom en elev flytter kan ikke vedkommende «ta med» pengene han/hun har samlet inn. Det samme gjelder dersom det kommer nye elever. Klassekassen må dekke dette, selv om eleven ikke har fått deltatt på dugnadsarbeidet.

**Informasjon på foreldremøte høst 8.trinn:**

På dette møtet er det viktig at informasjonen som kommer ut til klassene er så lik som mulig. Enten ved at det brukes samme foiler av lærerne om dette, eller at ledelsen tar dette med i sin informasjonsrunde. FAU foreslår at følgende informeres om på dette møtet:

* Litt repetisjon fra møtet om våren. Hva har vært gjort før, men kanskje litt mer inngående om læringsutbytte og innhold på turen, og evt. noe informasjon om hvilke tilbakemeldinger elevene som har vært gjennom turen har gitt (gjennom evalueringen).
* FAU har bestemt at det ønskes skoletur innenfor de rammene som er gitt.
* Summen for den økonomiske rammen for turen må spesifiseres, og FAU sin innstilling om at man ikke ønsker å legge til rette for turer med kostnader over 5000,- per barn bør nevnes, dette inkluderer både skoletur og ball i 10.trinn.
* Det må settes ned en dugnadskomité som har ansvar for å organisere dugnader for klassen. Her må det også informeres om at det legges opp til at alle trinnene skal samarbeide om planlegging av dugnadene, og om hvordan pengene fordeles mellom trinnene.
* Skolen bør kalle inn de som melder seg i dugnadskomiteene til et møte tidlig på høsten for å starte planleggingen.
* Innsamlede penger skal settes på konto som skolen disponerer.
* Det er viktig å være tydelig på hvilke roller som må på plass, og at man er bevisst på begrepsbruken. I dag snakkes det om dugnadskomité og turkomité, og det er forvirrende for foreldrene. Kun et av disse begrepene må benyttes, med mindre man skal ha to komitéer, og det er kanskje ikke hensiktsmessig.
* Det er viktig at skolen viser at klassetur og ball er noe elevene og skolen har lyst til å gjennomføre på grunn av positive erfaringer. Dette vil kunne gi viktig motivasjon inn i dugnadsarbeidet.

**Informasjon på foreldremøte 9. trinn:**

* Her er det fint om skolen på foreldremøter hjelper til med å holde oppe dugnadsånden i klassene.

**Informasjon på foreldremøte 10.trinn**

* Informasjon om program og regler bør komme så tidlig som mulig, senest to uker før avreise.

**Dialog mellom FAU og dugnadskomiteer**

* På alle FAU møtene informeres det om status på dugnad i klassene. Klassekontaktene må holde kontakt med dugnadskomiteene for å få oppdatert status.

**Evaluering av skoletur og ball**

* FAU foreslår at skolen gjennomfører en evaluering etter hver klassetur. Her kan både lærere, elever og de foreldrene som var med på turen få mulighet til å gi tilbakemeldinger. Punktet er kommet opp fra foreldre som har vært med på turer, for å få en kanal til å gi tilbakemeldinger
* FAU foreslår at det gjennomføres en evaluering av hvordan 10.trinns elevene opplever ballet. Det brukes mye penger på skoleballet, så det er fint å få en tilbakemelding fra elevene om form og innhold.
* Resultatene fra evalueringen brukes som grunnlag ved planlegging av neste skoletur.